**Аляксандр Філановіч** (нар. 1 снежня 1992, Мінск) — беларускі футбаліст, нападнік.

Клубная кар’ера
---------------

Пачынаў займацца футболам у сталічнай школе «Змена», потым былі «Зорка» і «Штурм». Ва ўзросце 15 гадоў часова прыпыніў кар’еру футбаліста з-за траўмы. Спрабаваў сябе ў лёгкай атлетыцы, выканаў нарматыў кандыдата ў майстры спорту ў бегу на 60 метраў.

Пазней вярнуўся ў футбол, на працягу трох сезонаў гуляў на аматарскім узроўні за мінскае «Тарпеда» ў чэмпіянаце горада, выйграваў чэмпіянат і Кубак Мінска. Таксама пачаў выступаць у аматарскай лізе АЛФ. У 2013 годзе быў запрошаны ў клуб Другой лігі «Маладзечна-2013», а на наступны год стаў іграком мінскага «Промня», дзе стаў адным з найлепшых бамбардзіраў і дапамог камандзе па выніках сезона 2015 выйсці ў Першую лігу.

У жніўні 2016 года перайшоў у клуб Вышэйшай лігі «Крумкачы», падпісаўшы кантракт на 3,5 гады. 26 жніўня 2016 года дэбютаваў у Вышэйшай лізе, выйшаўшы на замену ў другім тайме матча супраць «Тарпеда-БелАЗ» (0:2). Пазней стаў выступаць пераважна за дубль, у асноўнай камандзе звычайна заставаўся на лаўцы запасных. Сезон 2017 пачынаў, у асноўным выхадзячы на замену, аднак ужо ў чэрвені замацаваўся ў стартавым складзе «Крумкачоў» на пазіцыі нападніка.

У студзені 2018 года знаходіўся на праглядзе ў «Промні», а ў лютым далучыўся да «Тарпеда» і неўзабаве падпісаў кантракт. Хутка замацаваўся ў асноўным складзе, аднак са жніўня стаў пераважна выступаць за дубль. У студзені 2019 года пакінуў «Тарпеда».

Пасля зыходу з «Тарпеда» праходзіў прагляд у брэсцкім «Руху», а пазней далучыўся да наваполацкага «Нафтана», у складзе якога пачаў сезон 2019. Спачатку з’яўляўся ў стартавым складзе, пасля стаў пераважна выхадзіць на замену. Па заканчэнні сезона пакінуў каманду, у пачатку 2020 года праходзіў прагляд у мінскім НФК.

Дасягненні
----------

* Беларусь Пераможца Другой лігі чэмпіянату Беларусі: 2015

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | Д3 | Маладзечна-2013 | Беларусь | 10 | 0 |
| 2014 | Д3 | Прамень | Беларусь | 27 | 11 |
| 2015 | Д3 | Прамень | Беларусь | 23 | 6 |
| 2016 (1) | Д2 | Прамень | Беларусь | 13 | 4 |
| 2016 (2) | Д1 | Крумкачы | Беларусь | 1 | 0 |
| 2017 | Д1 | Крумкачы | Беларусь | 26 | 3 |
| 2018 | Д1 | Тарпеда | Беларусь | 17 | 0 |
| 2019 | Д2 | Нафтан | Беларусь | 25 | 0 |
|

Крыніцы
-------

1. ↑  Aleksandr Filanovich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Нападающий Александр Филанович перешел в «Крумкачы» (руск.)(недаступная спасылка). *Афіцыйны сайт «Крумкачоў»* (5 жніўня 2016). Архівавана з першакрыніцы 19 чэрвеня 2017.
3. ↑  Форвард Филанович перешел из "Луча в "Крумкачы" (руск.). *football.by* (5 жніўня 2016). Праверана 18 красавіка 2024.
4. ↑  Минское "Торпедо" объявило о подписании контракта с Филановичем (руск.). *football.by* (12 лютага 2018). Праверана 18 красавіка 2024.
5. ↑  Никитин, Филанович и Якубович покинули минское «Торпедо» (руск.). *by.tribuna.com*.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |